**ŠTATÚT SÚŤAŽE**

|  |  |
| --- | --- |
| **Organizátor súťaže** | Motivačnú súťaž **„Najvitálnejší medzi Slovákm**i**“** organizuje ČSOB Poisťovňa, a. s. so sídlom Žižkova 11, 811 02, Bratislava, IČO: 31 325 416, zapísaná v Obchodnom registri Okresného súdu Bratislava I, oddiel Sa, vložka č. 444/B, (ďalej len „ČSOB Poisťovňa“ alebo „organizátor súťaže“). Súťaž sa riadi výlučne týmto Štatútom súťaže (ďalej len „Štatút“), ktorý popisuje práva a povinnosti účastníkov súťaže a pravidlá motivačnej súťaže (ďalej len „súťaž“). |
| **Podmienky účasti v súťaži** | Súťaž je určená pre fyzické osoby (ďalej len „účastníci súťaže“), ktoré počas súťaže splnia podmienky stanovené týmto štatútom. Do súťaže sa môžu zapojiť aj zamestnanci ČSOB Finančnej skupiny.Súťaž sa týka produktu **životné poistenie Vital**.  |
| **Trvanie súťaže** | Súťaž sa začína 1.10.2021 a končí 30.11.2021.  |
| **Pravidlá súťaže** |

|  |
| --- |
| Výhercovia súťaže budú určení na základe žrebovania, pričom účastníci súťaže budú do žrebovania zaradení na základe splnenia podmienok účasti v súťaži ako aj stanovených pravidiel pre zaradenie účastníkov do súťaže. **Pravidlá pre zaradenie účastníka do súťaže:**do súťaže bude zaradený každý, kto vyplní dotazník na stránke [najvitalnejsimedzislovakmi](https://www.csob.sk/vital) a dá ČSOB Poisťovni Súhlas so spracúvaním Vašich osobných údajov na účel marketingových aktivít. Každý účastník bude do zlosovania zaradený iba raz, aj v prípade, že dotazník vyplní viac krát. Položky dotazníka, ktoré sú účastníci povinní vyplniť pre zaradenie do zlosovania o výhry:* Meno a priezvisko
* Email
* Telefónne číslo
* Súhlas so spracúvaním osobných údajov na účel marketingových aktivít
* Veková kategória – od 18 do 34, od 35 do 50, nad 50
* Pohlavie - Muž/žena
* Výška
* Hmotnosť
* Počet krokov prejdených denne
* Ako často športujete
 |

 |
| **Výhry v súťaži** | Výhrou v súťaži je:1. 1 kus výherný elektronický poukaz v hodnote 350€ na rekreáciu
2. 1 kus výherný elektronický poukaz v hodnote 200€ na rekreáciu
3. 1 kus výherný elektronický poukaz v hodnote 100€ na rekreáciu
 |
| **Odmena za uzavretie životného poistenia Vital** | **Zároveň sa vyhlasuje aj odmena za uzavretie životného poistenia Vital**Prvých 100 klientov, ktorí si uzavrú životné poistenie Vital cez ktorýkoľvek distribučný kanál a splnia nižšie uvedené podmienky, získa odmenu vo výške prvého poistného, maximálne však do výšky 30€.Klienti musia splniť súčasne tieto podmienky:* Odmenených bude prvých 100 klientov, ktorí si uzavrú životné poistenie Vital v termíne 1.10. – 30.11.2021, pričom pre určenie poradia bude rozhodujúci dátum a čas finalizácie, t. j. kedy bola klientovi zaslaná kompletná zmluvná dokumentácia na email.
* Poistníkom je fyzická osoba, ktorá nie je zamestnancom ČSOB FS
* Zaplatené prvé poistné (ročné, polročné, štvrťročné, mesačné) za poistnú zmluvu Vital najneskôr do 31.12.2021
* Poistná zmluva Vital bude k 31.12.2021 prijatá do poistenia, prvé poistné uhradené, nebude vo výpovedi, stornovaná, zmluva musí byť v stave aktívna.
* Odmena bude vo výške zaplateného prvého poistného z aktívnej poistnej zmluvy Vital, maximálne však do výšky 30€.
 |
| **Súčasť kampane** | Súťaž a odmena za uzavretie poistenia Vital je súčasťou kampane na životné poistenie Vital. Klient môže získať aj výhru aj odmenu po splnení s tým súvisiacich podmienok.  |
| **Zodpovednosť organizátora súťaže** | Na výhry nevzniká právny nárok. Výhru z tejto súťaže nie je možné súdne vymáhať, ani žiadať inú protihodnotu alebo náhradu finančnej alebo nefinančnej povahy. Výmena výhry za akékoľvek peňažné alebo nepeňažné plnenie je vylúčená. Výherca nemôže právo na výhru previesť na tretiu osobu. Organizátor súťaže nehradí účastníkom žiadne náklady, ktoré im týmto vzniknú v súvislosti s ich účasťou v súťaži, resp. s výhrou v súťaži, iba ak sa k tomu zaviazal v týchto pravidlách súťaže. Nebezpečenstvo škody na výhrach prechádza na výhercu okamihom ich prevzatia. Organizátor súťaže nenesie žiadnu zodpovednosť za vady výhier a prípadne škody v súvislosti s užívaním výhier. |
| **Dane** | V prípade fyzických osôb, výhry, ktorých hodnota nepresahuje výšku 350 € sú oslobodené od dane z príjmov v zmysle zákona č. 595/2003 Z. z. o dani z príjmov v znení neskorších predpisov (ZDP). Výhra zo súťaže vyššia ako 350 € predstavuje pre výhercu, ktorý nie je zamestnancom organizátora, ostatný príjem v zmysle ZDP, pričom do základu dane sa zahrnie príjem presahujúci sumu 350 €. Daňovú povinnosť súvisiacu s výhrou podľa tohto Štatútu je výherca povinný vysporiadať si sám v rámci svojho daňového priznania. V prípade výhercu, ktorý je zamestnancom organizátora sa prípadné zdanenie (suma nad 350eur) vysporiada v rámci mzdy. Organizátor súťaže oznámi výhercovi hodnotu výhry.V prípade odmeny za uzavretie životného poistenia Vital pre fyzickú osobu, ktorá nie je zamestnancom, je táto fyzická osoba zodpovedná za vysporiadanie prípadných daňových povinností prostredníctvom daňového priznania. V prípade odmeny pre zamestnanca organizátora sa zdanenie vysporiada v rámci mzdy. |
| **Osobitné ustanovenia**  | Organizátor súťaže si vyhradzuje právo rozhodovať o všetkých otázkach týkajúcich sa tejto súťaže a vyhradzuje si tiež právo z dôvodov hodných osobitného zreteľa kedykoľvek obmedziť, odložiť, prerušiť, zmeniť alebo zrušiť súťaž. V prípade akéhokoľvek sporu týkajúceho sa súťaže, bude rozhodnutie organizátora súťaže konečné a záväzné. Ak sa organizátor dozvie, že mu výherca na účely súťaže poskytol nepravdivé údaje alebo informácie, bude oprávnený vylúčiť takéhoto výhercu zo súťaže.Spracúvanie osobných údajov účastníka sa spravuje ustanoveniami osobitného súhlasu so spracúvaním osobných údajov na účel vyhodnotenia a určenia výhercov v spotrebiteľskej súťaži v súlade s čl. 6, ods. 1, písm. a) a čl. 7 Všeobecného nariadenia o ochrane osobných údajov (GDPR) a zák. č. 18/2018 Z. z. o ochrane osobných údajov.Bližšie informácie o spracúvaní osobných údajov na účely marketingových aktivít v ČSOB FS sú účastníkom k dispozícii v Memorande ochrany osobných údajov zverejnenom na <https://www.csob.sk/pravne-informacie#memorandum-ochrany-osobnych-udajov.>  |
| **Vyhodnotenie a odovzdanie výhier a odmien** | **1**. Žrebovanie výhercov prebehne: 8.12.2021. Výherca súťaže bude o výhre informovaný individuálne telefonicky, aj zaslaním emailu.. V prípade, ak nebude ani po opakovanom telefonickom kontaktovaní výherca dostupný (výherca bude kontaktovaný min. 3-krát v priebehu 2 dní), resp. neodpovie do 2 dní na zaslaný email, tak túto výhru organizátor posunie náhradníkovi v tom poradí, ako boli vylosovaní.Pri žrebovaní výhercov bude vyžrebovaných aj 6 náhradníkov s určením poradia. Ak by nepodarilo skontaktovať s niektorým z výhercov a následne ani so žiadnym náhradníkom, tak príslušná výhra by prepadla v prospech organizátora.Odovzdanie výhry prebehne zaslaním elektronickej poukážky na emailovú adresu účastníka. **2**. Odmenu vo výške prvého poistného pre prvých 100 poistníkov ČSOB Poisťovňa odošle na účet klienta, z ktorého bolo zaplatené prvé poistné.Výhry a odmeny budú účastníkom odoslané po ukončení a vyhodnotení súťaže, najneskôr do 31.1.2022. |
| **Záverečné ustanovenia** | 1. Organizátor súťaže si vyhradzuje právo na zmenu tohto Štatútu, a to formou písomných dodatkov k tomuto štatútu. Za kontrolu dodržiavania pravidiel tejto súťaže zodpovedá organizátor súťaže. Zapojením sa do súťaže vyjadrujú účastníci súťaže svoj súhlas s pravidlami súťaže stanovenými týmto Štatútom.
 |

V Bratislave dňa 1.10.2021